**TURISTIČKA ZAJEDNICA OPĆINE LIPOVLJANI**

**TURISTIČKO VIJEĆE**

Lipovljani, 09. svibnja 2022. godine

Na temelju članka 18. stavka 1. točke 6. Zakona o turističkim zajednicama i promicanju hrvatskog turizma („Narodne novine“, broj: 52/19, 42/20) i članka 23. Statuta Turističke zajednice Općine Lipovljani („Službeni vjesnik“, broj 66/20) u postupku izbora i imenovanja direktora/ice Turističke zajednice Općine Lipovljani, Turističko vijeće Turističke zajednice Općine Lipovljani na sjednici, održanoj 09. svibnja 2022. godine donosi slijedeću

**ODLUKU**

**o imenovanju direktorice Turističke zajednice**

 **Općine Lipovljani**

**Članak 1.**

 Marijana Musij, Josipa Kozarca 16, 44322 Lipovaljni, koja ispunjava sve tražene uvjete natječaja objavljenog na web stranicama Općine Lipovljani ([www.lipovljani.hr](http://www.lipovljani.hr) ) 23.03.2022. godine imenuje se za direktoricu Turističke zajednice Općine Lipovljani na mandatno razdoblje od 4 godine.

S imenovanom se sklapa Ugovor o radu na određeno vrijeme, na razdoblje od 4 godine.

 **Članak 2.**

Direktor/ica zastupa Turističku zajednicu Općine Lipovljani samostalno i pojedinačno, organizira i rukovodi radom i poslovanjem turističke zajednice, provodi odluke turističkog vijeća i u granicama utvrđenih ovlasti odgovoran je za poslovanje turističke zajednice i zakonitost rada turističke zajednice.

Članak 3.

Ova Odluka stupa na snagu osmi dan od objave na Internet stranici Općine Lipovljani ([www.lipovljani.hr](http://www.lipovljani.hr) ) i Turističke zajednice Općine Lipovljani.

Obrazloženje

Na sjednici Turističkog vijeća Turističke zajednice Općine Lipovljani održanoj 31. siječnja 2022. godine donesena je Odluku o raspisivanju javnog natječaja za izboru direktora/direktorice Turističke zajednice Općine Lipovljani. Natječaj je objavljen na web stranici Općine Lipovljani i Turističke zajednice Općine Lipovljani 23.03.2022. godine ([www.lipovljani.hr](http://www.lipovljani.hr) ). Rok za podnošenje prijava je bio 8 dana.

Sukladno odredbama članka 21. i 22. Zakona o turističkim zajednicama i promicanju hrvatskog turizma („Narodne novine“, broj 52/19, 42/20) i članka 1. Pravilnika o posebnim uvjetima koje moraju ispunjavati zaposleni u turističkom uredu Turističke zajednice općine, grada, županije i Glavnom uredu Hrvatske turističke zajednice (Narodne novine broj: 23/17, 72/17 i 52/19), kandidat za direktora/icu, uz opće uvjete propisane Zakonom o radu („Narodne novine“, broj 93/14, 127/17, 98/19), mora ispunjavati i slijedeće posebne uvjete:

1. da ima završen najmanje preddiplomski stručni ili sveučilišni studij (180 ili 240 ECTS bodova)
2. da ima najmanje godinu dana radnog iskustva na poslovima s područja turizma za koje je kao uvjet propisan minimalno studij iz točke 1. ovoga članka
3. da izradi prijedlog svog programa rada turističke zajednice za narednu kalendarsku godinu
4. da aktivno zna jedan svjetski jezik
5. da ima položen stručni ispit za rad u turističkom uredu, a ako nema, treba u roku od jedne godine od dana stupanja na rad položiti stručni ispit.
6. da poznaje rad na osobnom računalu
7. da mu pravomoćnom sudskom presudom ili rješenjem o prekršaju nije izrečena sigurnosna mjera ili zaštitna mjera zabrane obavljanja poslova iz područja gospodarstva, dok ta mjera traje sukladno odredbi članka 21. stavka 3. Zakona o turističkim zajednicama i promociji hrvatskog turizma (Narodne novine broj 52/19, 42/20).

Prijava na natječaj mora sadržavati: ime i prezime kandidata/kinje, adresu, broj telefona/mobitela i adresu elektroničke pošte, naznaku kako je riječ o prijavi na predmetni natječaj, specifikaciju priloga/priloženih dokaza uz prijavu, potpis kandidata/kandidatkinje

Uz pisanu prijavu potrebno je priložiti:

* dokaz o stručnoj spremi - preslika diplome ili potvrde odnosno uvjerenja visokoškolske ustanove o stečenoj stručnoj spremi
* dokaz o radnom iskustvu na poslovima s područja turizma - Elektronički zapis Hrvatskog zavoda za mirovinsko osiguranje ERPS, potvrda poslodavca ili drugi odgovarajući dokaz (ugovor o radu, rješenje o prijemu, rješenje o rasporedu i sl.) iz kojeg je razvidno obavljanje dosadašnjih poslova – vrsta poslova i potrebna stručna sprema te vremensko razdoblje obavljanja tih poslova
* prijedlog programa rada turističke zajednice za narednu kalendarsku godinu
* dokaz o aktivnom poznavanju jednog svjetskog jezika-preslika
* dokaz o poznavanju rada na računalu (vlastoručno potpisanu izjavu o poznavanju rada na računalu te preslika indeksa, svjedodžbe srednje škole ili odgovarajuće potvrde)
* dokaz o položenom stručnom ispitu za rad u turističkom uredu, ako ga ima
* uvjerenje o nekažnjavanju (ne starije od 3 mjeseca)
* životopis
* presliku osobne iskaznice ili domovnice

Turističko vijeće Turističke zajednice Općine Lipovljani na sjednici održanoj 31. siječnja 2022. godine donijelo je Odluku i imenovanju Povjerenstva za provođenje natječaja za izbor i imenovanje direktora/ice Turističke zajednice Općine Lipovljani u sastavu: Kristina Brebrić, Zdenka Baranček, Kristjan Šegotić. Imenovano Povjerenstvo održalo je sjednicu 12. travnja 2022. godine u 12:00 sati u općinskoj vijećnici, Trg hrvatskih branitelja 3, Lipovljani.

Povjerenstvo u cjelovitom sastavu je pregledalo pristiglu prijavu koja je zaprimljena u roku, u zatvorenoj omotnici, na adresu Turističke zajednice Općine Lipovljani, te je utvrdilo da zaprimljena prijava zadovoljava sve formalne uvjete natječaja.

PREGLED I ANALIZA PRIJAVE



Na drugoj sjednici Povjerenstva za provedbu javnog natječaja za izbor i imenovanje direktora/ice Turističke zajednice Općine Lipovljani održanoj 26. travnja 2022. godine s početkom u 12 sati , obavljen je intervju s kandidatkinjom Marijanom Musij.

Nakon provedenog intervjua donesen je zaključak Povjerenstva da se Marijana Musij predlaže Turističkom vijeću Turističke zajednice Općine Lipovljani za izbor i imenovanje za direktoricu Turističke zajednice Općine Lipovljani.

 PREDSJEDNIK:

 Nikola Horvat, v.r.